**Carl-Axel Håkan Braskén** (s. 1. heinäkuuta 1996 Uusikaarlepyy) on suomalainen jääkiekkoilija, joka pelaa Suomi-sarjajoukkue Muik Hockeyssa.

Ura
---

Braskén on Muik Hockeyn oma kasvatti. Kaudella 2011–2012 hän oli Jeppis Hockeyn ja MuIK:n C-nuorten yhdistelmäjoukkueen paras pistemies, maalintekijä ja syöttäjä C-nuorten II-divisioonan runkosarjassa tehoilla 18+17=35. Kaudeksi 2012–2013 Braskén siirtyi Vaasan Sportin B-nuoriin. Hän oli joukkueen paras pistemies ja maalintekijä B-nuorten Mestiksessä tehoilla 22+14=36, kuten myös seuraavalla kaudella 2013–2014 sarjatasoa ylempänä B-nuorten SM-sarjassa tehoilla 19+14=33. Kaudella 2015–2016 Braskén oli tehoilla 15+14=29 Sportin A-nuorten paras maalintekijä Niklas Sundforsin kanssa sekä joukkueen kolmanneksi paras pistemies. Hän debytoi samalla kaudella myös miesten peleissä pelattuaan kaksi ottelua lainalla Mestis-joukkue Kokkolan Hermeksessä lokakuussa 2015.

Braskén pelasi kaudella 2016–2017 Sportin SM-liigajoukkueessa jo harjoitusotteluita. Liigadebyyttinsä hän teki 20. joulukuuta 2016 Mikkelin Jukureita vastaan. Braskén merkittiin Sportin 13. hyökkääjäksi ja hän sai ottelussa jääaikaa 2.23 minuuttia. Ottelu jäi Braskénille kauden ainoaksi SM-liigassa. Hän pelasi koko muun kauden Sportin A-nuorissa. Braskén oli tehoilla 12+15=27 joukkueen paras maalintekijä Rasmus Aaltosen ja Tuomo Viitasalon kanssa sekä sijoittui sisäisessä pistepörssissä kolmanneksi.

Alkukauden 2017–2018 Braskén pelasi Sportin A-nuorissa ja hän kuului myös seuran SM-liigarinkiin. Braskén ei kuitenkaan saanut tililleen SM-liigaotteluita. Helmikuussa 2018 hän palasi loppukauden sopimuksella kasvattajaseuransa Muik Hockeyn paitaan pelaamaan Suomi-sarjaa.

Muuta
-----

Braskén valmistui ylioppilaaksi Vasa övningsskolasta keväällä 2015.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Sport | A-SM | 5 | 1 | 0 | 1 | 2 | – | – | – | – | – |
| 2014–2015 | Sport | A-SM | 46 | 5 | 9 | 14 | 10 | – | – | – | – | – |
| 2015–2016 | Sport | A-SM | 50 | 15 | 14 | 29 | 18 | – | – | – | – | – |
|  | Hermes | Mestis | 2 | 0 | 0 | 0 | 2 | – | – | – | – | – |
| 2016–2017 | Sport | A-SM | 48 | 12 | 15 | 27 | 30 | – | – | – | – | – |
|  | Sport | SM-liiga | 1 | 0 | 0 | 0 | 0 | – | – | – | – | – |
| 2017–2018 | Sport | A-SM | 42 | 10 | 15 | 25 | 28 | – | – | – | – | – |
|  | Muik Hockey | Suomi-sarja | 6 | 0 | 4 | 4 | 4 | – | – | – | – | – |
|  | Muik Hockey | Suomi-sarja Q | 4 | 0 | 2 | 2 | 2 | – | – | – | – | – |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 1 kausi | yhteensä | Mestis | 2 | 0 | 0 | 0 | 2 | – | – | – | – | – |

Lähteet
-------

* Carl-Axel Braskén The Internet Hockey Databasessa (englanniksi)
* Carl-Axel Braskén *Elite Prospects*. Everysport Media Group AB.  (englanniksi)

### Viitteet

1. ↑  Vaasan Sport B-juniorit 2013-14 *issuu.com/ammattilehti.fi*.  21.3.2013. Fram Oy. Viitattu 20.12.2016.
2. 1 2  Ylioppilastutkintolautakunta
3. ↑  Tilastot *liiga.fi*. Jääkiekon SM-liiga Oy. Viitattu 20.12.2016.
4. 1 2 3  Carl-Axel Braskén *Elite Prospects*. Everysport Media Group AB.  (englanniksi)
5. ↑  Hanhikoski, Herkko: Jukurit jälleen ovelampi voittomaalikilpailussa *Jatkoaika.com*.  19.8.2016. Jatkoaika r.y. Viitattu 20.12.2016.
6. ↑  Ottelutilastot *liiga.fi*.  20.12.2016. Jääkiekon SM-liiga Oy. Viitattu 20.12.2016.
7. ↑  Uusien hankintojen pelinumerot *vaasansport.fi*.  2.5.2017. Hockey-Team Vaasan Sport Oy. Viitattu 17.1.2018.
8. ↑  Carl-Axel "Calle" Braskén klar för Muik Hockey!! *facebook.com*.  1.2.2018. Uusikaarlepyy:  Muik Hockey r.f. Viitattu 13.3.2018. (ruotsiksi)